
Viro nobili, 


T H O W 


B ARONI DART REV, &c. &c. 


Liberalium ſcientiarum amantiſſi mo, 
| . N 
Bonarum artium fautori, 
; Multum honoribus, 


Magis tamen integritate vitae morumque, 


Inſignito, 


Patrono ſuo plurimum colendo, 
Hanc, qualiſcunque ſit, Diſſertatiunculam, 
Obſervantiae ergo, 


j 

DISSERTATIO MED IC A, 


* 


INAUGURAL, 


D ER 


VARIOLE INSITIONE. 


"NT ER omnes, quibus mortales ob- 
jiciantur morbos, eminet variola. Nul- 
lus etenim aut ſaevius graſſari, aut ma- 
jorem ſtragem dare, conſuevit. Omnes re- 
giones populoſque infeſtat, effectus horren- 
dos in totum terrarum orbem diffundens, 
metumque ſummis et imis ex aequo incu- 
tiens. Ea nec ultima Thule, nec Indorum 
Arabumve extremi, carent. Hanc peſtem 
atrociſſimam, nec juvenilis vigor, nec ſenilis 
debilitas, nec virginea pulchritudo et forma, 

2 DE. VARIOLE 


tangunt. Miſericordiae prorſus expers, gen- 
tem humanam, omni delectu et difcrimine 
remoto, invadit. 
Variolae Europae non ſunt indigenae: 
Ab Arabia vel Egypto ad nos allatde. Pri- 
mus omnium mentionem carum fecit Rha- 
zes, medicus apud Arabes celeberrimus, 
Quinetiam in Actis Societatis Regiae Lon- 
dinenſis refertur, nec prius in Europa, nec 
in Aſia Minore, nec in Africa, quam com- 
mereium a recentioribus Egypti Principibus, 
aromatum ex India Orientali advehendorum 
gratia, inſtitutum fuiſſet, innotuiſſe. In hac 
regione ortas, ibique hodie quam apud 
nos graviores eſſe, ferunt. Hinc in A- 
rabiam tranſlatae, tandemque Saracenos in 
Europam irrumpentes concomitatae. 
Sydenhamius noſter excellentiſimus, re- 
gimen calidius oppugnando, artem medicam 
quam plurimum excoluit, et in melius mutavit. 
Magna inerat ei ſagacitas, nec minor virtus. 
Quo mortalibus ſanitatem compararet, cr- 
roribus et dogmatis medicorum ſui ſeculi 
 adverſari, et famae emolumentique peri- 
eulum ſubire, non dubitavit. Viro autem 
[7 alioquin 


imbecillitas, cui acumen ingenii i {in gulare non 
defuit, defuiſſe videtur fortitudo. Quae fe- 
liciter excogitaſſet, ea plene et audacter ex- 
ercere, ſibique conſtare, non auſus eſt; nam- 
que aegrotum, poſt diem quartum lecto at- 
figi, et cardiaca dari juſſit Infantibus quo- 
que aquam epidemicam non denegavit. 

Quae Sydenhamius hoc in morbo obſcu- 


ra eſſe exiſtimavit, ea omnibus inſitio reddi- 
dit luce clariora. Haec praxis introducta 


ſtragem varioloſam mirum in modum com- 
peſcuit. Haec, quamvis gente barbara de- 
rivata, five pro vitae cuſtode, five pro pul- 
chritudinis confervatrice, habeatur, cum in- 
ventis, quantum ad utilitatem attineat, phi- 
loſophicis haudquaquam comparanda eſt ; 
Namque, ſi peſtem exitium mortalibus nun- 
quam non molientem tollere et extinguere 

nequit; antidotum tamen, quae eos adverſus 


vim ejus magna ex parte tutos poſſit redde- 
re, comparavit. Quamprimum inſitio in- 


notuit, progreſſui ejus moram afferre fruſtra 
; voluerunt * animi humani diverſi, 
5 truſtra 

ſpes lucelli turpis et contemnenda; ut pro 
certo ſcias eam per bonitatem divinam et be- 
neficentiam, in initio hominibus eſſe con- 
ceſſam, et ad eam perfectionem, quam hodie 
attigerit, eſſe provectam. De hac i isitur ar- 
te utiliſſima paucis diſſeram. 
Si lector autem a me requirat, cur ſen- 

| tentiis et obſervationibus alienis, nominibus 
auctorum non memoratis, utar; ſtudium N 
brevitatis i in cauſa eſſe, meque nullo memet 
: furtivis coloribus clam ornandi deſiderio te- 
neri, reſpondeo. Neque, ſi hoc facere cu- 
perem, poſſem; quae etenim auctores gra- 
viſſimi praeclare vel ſcripſerint vel dixerint, 
ea a nugis hujuſcemodi evidenter manifeſte- 
que ſecernere non difficile foret. Z 
Argumentum noſtrum, quo magis perſpi- 
cue exſequeremur, in quatuor partes divi- 
a dendum putavimus. ä „ 


1. Prima inſitionis variolarum hiſtoriam 
com pleQetur. 


2. Secunda diverſas variolas inſerendi ra- 
tiones. 

3. atis . quae inſitioni a . 


be fuerint objeQa. 

8 N conſuetudo, licet anti- 
quiſſima eſſe exiſtimetur, Bricannos tamen, 
ante initum hoc ſeculum, omnino latebat. 
Quaedam epiſtolae, ſub id tempus, in Atta 
Regiae Societatis Londinenſis relatae, Fi- 
mam ejus mentionem faciunt. 5 
Non pauci memoriae prodiderunt, vario- 
las de induſtria movendi uſum a Circaſſia 
Georgiave eſſe profectum. Hae regiones 
quidem pulchritudine muliebri, 1 turpique eas 
vendendi more, in primis nobilitatae ſunt : 
Et, cum exploratum habeatur, mortales, quos 
aetate non multum provectos variolae in- 
vaſerint, quam minimum formae bras 
periculum adire, veriſimillimum "ar; 

fitionem earum pulchritudinis focmineas 
tuendae cauſa, fuiſſe excogitatam, Non- 
nulli autem hujus inventae honorem, nec 
Georgiae nec Circaſſiae ineolis tribuendum 
eſſe, contendunt. Multa etenim, eaque mi- 
: nime dubia, variolas per artem excitandi 
conſuetudinem, per totam Africae oram ſep- 
tentrionalem, apud Gangaridas, Arabes, 87 
ros, Graecos, Armenios, et Cambro-Britan- 
nos, ante multos annos, invaluiſſe, et apud 
gentes aliquot emendi vendendique confilia 
inſerviiſſe, teſtantur. 1 | 
_ Haec falutifera variolas per inſitionem ex- 
citandi via e Circaſſia, vel, ut Pylarinus affir- 
mat, Theſſalia Byzantium, Smyrnam, et ad 
, regiones hiſce finitimas, tranſlata. Armeni- 
is aliiſque Chriſtianorum gentibus non in- 
cognita fuit; ſed diuturnum per tempus a- 
pud lan tantum exculta. Majorem 
ibi vero famam, ſeculo noſtro ineunte, ſibi 
0 adepta eſt, paſſimque omnibus, tam plebeiis 
quam nobilibus, 1 in conſuetudine eſſe coepit. 
Doi quidem forſitan, rerumque naturae 
curioſiad epiſtolas Pylarini Timoniique con- 
ſiderandas 

Fade animum appulerunt ; caeterum. 
huc uſque inſitio variolarum non invaluit, 
nec quiſquam medicus vel chirurgus, apud 
incolas Europae, artem novam experiri eſt 
auſus, donec mulier, jure celeberrima, Maria 
Wortley Montague, Byzantii agens, literas 
ſuper hac re elegantiſſimas ingenioſa con- 


5 


ſcripſiſſet, ibique filiolum ſuum operationi 


obj! Icere non dubitaſſet. Deinde, circa an- 


num milleſimum ſeptingenteſimum viceſi- 


mum, Anglia exemplum, quod Continen- 
tis Europae nationes imitarentur, dedit. 


Namque Georgius primus, Rex ille ſapien- 


tiſſimus, periculum ejus in ſeptem capite 
damnatis fieri juſſit. Exentu votis ex toto 
relpondente, | idem quoque in regia prole 
auſpicato tentatum eſt. Multi, ex eo tem- 
pore, in partibus regni diverſis, regium ex- 
emplum ſunt aemulati. : Cum vero animis 
mortalium rerum novarum, ut fit, avidiſſi- 
mis ſatisfactum fore! „ praxis langueſcere coe- 


pit, et in deſuetudinem fere abiit. Materi- | 


am variolo{z: m pauculis tantum, ſparſim, i in 
lerere medici perrexerunt; quanquam vero 
eventus 

eventus Kelieiſlmus inſitionis utilitatem att 5 
due oſtendit, patum tamen ſerpſit et pro- 
greſſa eſt. Non multum quidem abfuit, 
qumn eam reliquae” Europa nationes ejice- 
rent; Germariia' nec penitus expulit, nec 


penitus recepit. Batavi verbis potius quam 
factis comprobire” ſunt viſt, Ante omnes 
autem alios, Galli cam quam maximo de- 

ſpicatui habuerunt. Gens illa, ſibi plerum- 

que nimis placens, forſitan e dignitate ſua 
non fore ducebat, ſi populus, ſe judice, om- 
ni in re primarius, in verba magiſtrorum 
radium; unde conſuetudo .empirica inter i- 


5 nitium fait orta, jurare videretur. 
Apud Americanos Septentrionales, In- 
doſque Occidentales, plus famae et nomi- 
nis ſibi comparavit inſitio. Cum variolae 
ſtragem horrendam longe lateque ibi dare 
conſueverint, quibus ſatis fortitudinis fue- 
rit, eam in liberis et ſervis experti ſunt, mul - 
tumque exinde fructus goperunt. Sub i- 
dem tempus in America, quo apud noſtra- 
tes, at audacter, ne dicam temere, excoli 


coepit. Arte recente, unus e quadragenis 
fato 


fato conceflit. Medicis autem, uſu magi- 
ſtro, peritioribus factis, numerus convale- 
ſcentium tantum brevi increvit, ut unus tan- 
tum e centum, et, mercurio tandem adhi- 
bito, e mille veneno varioloſo contactis, 
morte fuerit abſumptus. ee Oe FED 
Seculo, quod labitur, medid, in agro Ge- 
nevenſi, nonnulliſque aliis locis, magis ma- 
giſque ſemet diffundere, et 1 5 totam tere 
Europam invaleſcere, coepit. eee 


Duodecim vel quatuordecim abhine an- : 


nis, tempore omnium maxime inſigni, Suts 
tonius, doctrinae ex toto propemodum ex- 
pers, omniſque ſcientiae liberalis auxilio de- 
ſtitutus, innotuit. Ejus tamen miniſterio, 
quo praxis haecce ſalutifera, in commodum 
generis humani, longius latiuſque diffunde- 
retur, providentia divina uti non dedignata 
eſt. Vir, in hac ſaltem re ſagax, operatio- 
nem ad priſtinam ſimplicitatem reduxit, re- 
gimen Graecis adhibitum omnibus ſibi com- 
miſſis injunxit, inciſiones et emplaſtra ex- 
pulit, aegrotis calore et cubili interdixit, et 
aerem purum frigidumque ad eos liberali- 


brevi evanuerunt. 

ter 1 permiſit. Eventus ae vo- 


tis mirum in modum reſpondit. : Studium 


igitur protinus variolas inſerendi, ex aliis 
in alia loca rapidiſſime tranſiit, quaeque e- 


jus progreſſui remoram objecerint, omnia 

Quinetiam Catharina, ue me omni- 
um Ruſſiarum Imperatrix, periculum inſiti- 
onis, Dimſdalio noſtrate peritiſſimo arceſſi- 


to, bono publico conſulens, intrepida adiit, 


exemplumque ſuis, quibus variolae inſitivae 
ſummum metum olim incutere conſueverint, | 
nobile praebendum curavit. 

Denique, Ludovicus decimus "RI Gal- 


lus, exemplum ejus ſecutus, ſeque ſuoſque 
conſanguineos, viro varioloſo inficiendos, per- 


miſit. Cum omnes autem ad ſanitatem fa- 
cile ſint reducti, ſperandum eſt artem, in 


poſterum, vel apud Gallos, in eo quem ſibi 


jure mereatur honore fore. 
Ab India Orientali in Agyptum, inde in 


Arabiam, denique in Europam, variola, pe- 


ſtis illa graviſſima, commigraſſe videtur ; et, 
ex ſupra comprehenſis, plane colligi poteſt, 
cum eam, tum efficaciſſimum ejus levamen, 

infi- 

inſitionem, iiſdem in plagis orta. Quiſnam 
adeo caecutit, ut non videat indulgentiam 
ejus et benevolentiam, qui omnia imperio 
aequo ſolus gubernat et moderatur, haud 

dubie in cauſa fuiſſe, cur variolam, malum 
quo nihil fere majus, inſitio quaſi a tergo 
ſit ſecuta, eandemque viam, quacunque an- 
tecederet, ſemper inſtiterit, | 


II. Diwverſae Varilas mſerend: rationes. 


De viis inſititias variolas concitandi diver- 
ſis, nunc quam pauciſſimis abſolvemus. Su- 
per quibus verba facientes, primas Sinenſibus 
lubenter concedemus; qui, quantum ad ori- 
ginis antiquitatem uſumque bonarum arti- 
um diuturnum attineat, ſe caeteris gentibus 
longe praeſtare gloriantur. 111i, variolas mo- 
vendi cauſa, turundam ex goſſipio pure vario- 
loſo imbutam, in nares indere conſueverunt. 
Periculum autem hujuſce rationis in puella, 

cui aliiſque quinque capitis damnatis, Meadii, 
ſeculi ſui medicorum facile principis, rogatu, - 
yariolae ſint inſitae, factum eſt. Caeterum 


eventus 

eventus praxeos famam haudquaquam exae- 


quavit. Ab inſerta etenim turunda ad pu- 
ſtularum eruptionem uſque eam tentarunt 


gravis capitis dolor, febris concitata. Nec 


mirandum eſt, rem ita ſeſe habuiſſe, cum ve- 


nenum quam praxime cerebrum, unde om- 


nis oriatur ſenſus, admotum fuiſſe; et pul- 
mones, ſanguinis quaſi officinam, per nares 
ſimul cum anima intraſſe, reputamus. 
Cambro-Britanni, qui palmam antiqui- 
tatis Sinenſibus vix ac ne vix quidem con- 
cedunt, virus corpori illinendo, morbum in- 


ducunt. Quem morem ultra centum et 
quinquaginta annos repeti poſſe affirmant. 


Operatio apud Tripolitanos, alioſque A- 
fricae incolas, hoc modo inſtitui ſolet. Cui 
variolae inſerendae ſunt, is in cubiculum 


morbo laborantis adducitur : : Tres vel quin- 


que puſtulas, namque numero impare gau- 
det ſuperſtitio, puris plenas a caeteris eli- 
gunt, liſque cutem, quae indicem inter et 
pollicem intereſt, inungunt. Alii vero quem 


libet morbo, per acum cutem inter digitos 


modo ee perforantem, filumque pure 
tincs 

tinctum poſt ſeſe trahentem, impertiri, eo- 
rundem moris. eſſe referunt. D. Kirkpa- 


trick, hujus mentionem injiciens, nonnihil 


fili in vulnuſculo relinqui ſuſpicatur; at ho- 
die compertum eſt, trajectionem ejus ſolam 
ad morbum faciendum ſufficere. Si caetera 
ſpectes, aegrotos peſſime tractant Africani. 
Eos etenim a juſculo e carne caprina con- 
fecto non abſtinent, et mole ſtragulorum ni- 
mia opprimendos relinquunt. 

Eadem variolas inducendi ratio apud Ben- 
galiae incolas uſitatiſſima. Hi autem, eis 


qui illitu ſolo utantur prudentiores, punctu- 
ras duabus aciculis conjunctis inferunt, par- 


temque materia varioloſa laeſam inungunt. 


Inſuper morbum, per pus ſaccharo ſyrupo- 
ve admiſtum, cum infantibus aliquando com- 


municant. Ratio variolas inunctione exci- 
tandi, fi aeque certa ac jucunda foret, om- 


nibus aliis palmam praeriperet. Res autem 


plerumque longe aliter ſeſe habet; et mor- 
bum per quidquam ventriculo recipiendum, 
movere conari, non tantum ab omni mun- 
ditia alienum, ſed prorſus incertum. 

14 DE VARIOLE' 


Qui 8 Circaſſam, et 8 
. variolas | inſitivas, in eunde ere | 
modum, inducunt. Pylarinus, qui hiftori- 
am hujus accuratiſſimam poſteris prodidit, 
ſe Graeculam fronti, maxillis, mento, me- 
5 tacarpo, et metatarſo, puncturas obliquas in- 
fligere; pauxillum puris adoleſcentulo vari- 
ola ſpontanea conflictanti, recens detracti, et 
in ſinu pediſſequae ſervati, ſingulis inſere- 
re, et denique nucum putamina partibus 
acu punctis illigare, vidiſſe teſtatur. Timo- 
nius et Pylarinus artifices univerſos pure re- 
centi uſos eſſe, et aegrotantibus juſculo a 
vino, in dies multos interdixiſſe, quaſi uno 
ore fatentur. Aniculam vero Graecam, et 
Pylarino laudibus concelebratam, cum reli- 
quis earum regionum artificibus haudqua- 
quam conferendam eſſe liquet: Timonius 
enim, qui rationem, qua hi uti conſueverint, 
depingit; non parum puris e parte vulnera- 
ta elatum eſſe, affirmat ; unde, morbum per 
inciſionem inductum fuiſle, conſtat. Con- 
tra autem Pylarinus puncturas ab illa inflic- 
tas in puſtulas ſemper abiiſſe refert; nec 
uſquam 


INSITIONE 3s 


uſquam puris profluvii meminit. Partes 
carnoſiores pungantur, ſuadet ; et pus morbi 
_ faQtiti, utpote quod natura mitius fit, ad 
variolas excitandas virium ſatis e ex- 
iſtimat. | 
_ Operatio beende Butan videtur, nec 
dolorem nec periculum afferens; tempori- 
bus vero recenticribus in pejus immutata 
eſt, In locum nugarum populorum orien- 
tis, ſolennes rei chirurgicae formulae; in 
acus anilis, ſcalpellum; in puſtularum a par- 
vula punctura oriundarum, ulcera ſunt ſub- 
ſtituta. Alii vulnere longo et profundo bra- 
chia inciderunt, alii in cutem tantum ſaevi- 
erunt, quique a crudelitate plurimum ab- 
horruerunt, ſanguinem tamen plaga elicue- 
runt: Ad partes inciſas linteola vel fila pu- 
re varioloſo perfuſa applicare, et emplaſtris 
faſciiſque vulnus ſecundum artem obligare 
conſuerunt. His aeceſſit, quod inciſiones 
hujuſcemodi ſemper in ulcera, eaque ſaepiſ- 
ſime foeda, dolentia, et moleſta verterunt. 
Americanos eidem viae inſtitiſſe probabi- 
le eſt. Apud eos vero VP nunquam in- 
5 © termiſſa, 


termiſſa, magis magiſque quotidie, potiſſi- 
mum per medicamenta e mercurio et anti- 
monio conflata adhibita, exculta. In hane 
autem morbum tradtandi viam a Boerhaa- 
vio illuſtriſſimo moniti, forſitan proceſſe- 
runt, qui, in Aphor. 1 392, antidotum in ſti- 
bio mercurioque, adverſus vim varioloſam 
efficax, aliquando repertum iri non deſpera- 
re videtur. 

Apud Helvetios et Gallos, pauciſſima mor- 
bum ratione leniore movendi pericula facta 
ſant. lis moris erat, emplaſtra epiſpaſtica 
brachiis, cutique, veſiculis apertis, pannicu- 
lum pure variolae madefactum, admovere, 
Finemque vero harum omnium rationum 
crudelium ex toto fecit, ſimplicemque punc- 
turam ad ſuum ſummo cum honore locum 
revocavit Suttonius. 5 

Quemcunque autem variolas per artem 
| end modum adhibueris, haud dubie ad 
commodum mortalium et felicitatem quam- 
plurimum confert inſitio. Peſtem horrendam 
in morbum leviculum, minimeque pericu- 
loſum, convertit. Ætati, conſtitutioni, ha- 

bituqus 

tuique corporeo, diverſis, ut oxntales per- 
mittit, et temporis, quo operatio debeat in- 
ſtitui, delectum habendi copiam facit. Quod 

fi forſitan vicinia contagii, morbo ſponte 
ſua jamjam acceſſuro, te animum ad haec uti- 
liſſima attendere prohibuerit, quolibet modo, | 


quolibet tempore, quolibet auſpice; ſtatim 
tentabitur inſitio. 


III. Ea quae inſitioni ab ei  adverſantibu fur 
| erint objecta. 


Exitus inſitionis, utcunque felix, uteun- 
que mirandus, praejudicia indoctorum ſtoli- 
dorumque, inventum unumquodque utiliſſi- 
mum ſubruere conantium, vix imminuere, 
nedum radicitus evellere, poteſt. Quibus 
conviciis millies reſponſum eſt, eadem rur- 
ſus ingerere non dubitant. Argumenta ta- 
men eorum, qui ipſam praxin repudiandam 
putant, praecipua in medium Proferam, et 
Pro virili parte convellam. 

Eis reſpondere non pretium foret, qui 
armis a ſacris literis petitis inſitionem op- 
pugnant. Si enim eventus, fere ſemper 
proſperrimus, homines meticuloſos ſcrupulis 
dubitationibuſque ſibi injectis liberare ne- 
queat, quae argumenta proferre poſſem, ea 
non multum ponderis haberent. . 

Qui a praxi abhorrent, inſitionem vario- 
las veras non movere contendunt. Hoc 
autem nihil aliud quam fabella anilis, quae 
temporibus noſtris ex toto propemodum ob- 
ſolevit; namque contagium morborum, 
cum nativi, tum factitii, idem omnino prae- 
ſtare, experimenta omnia plane teſtantur. 

Nonnulli eos, quibus virus varioloſum 
fuerit infitum, ejuſdem in futurum immu- 
nes non evaſuros eſſe, affirmant. His idem 
reſpondebitur: Si enim morbus factitius na- 
tivum, et, contra, nativus factitium excitat, 
uterque ejuſdem generis ſit oportet. Non 
equidem variolam ſpontaneam aliquot pure 
varioloſo contactos, longo poſt tempore, in- 
vaſiſſe, inficias ibo. Qui vero hoc praxi 
vitio vertunt, naturam ipſam incuſant; non 

enim 


enim plura, in variola per artem mota, quam 
in nativa, morbi recidivi exempla occur- 
runt; utrobique quidem rariffima, quaeque 
ad praxin quam maxime ſalutarem expel- 
lendam haudquaquam ſufficiunt. 

Ex omnibus inſitioni hucuſque objectis, 
quod progreſſum ejus potiſſimum impedit 


atque retardat, eft metus ne corpora huma- 


na, alus morbis, una cum variolis inſitivis, 
communicentur. Quantum ad me attinet, 


variolas vitium ſui generis eſſe, a materia 
morbifica fibi propria oriri, et ſemina nullius 


morbi, natura diverſi, ſecum adducere poſſe, 


quondam exiſtimavi. Nuper vero in ſenten- 


tiam longe aliam, experientia rebus in me- 
dicis propria inductus, conceſſi. 

Exemplum offendi, quod anginam aph- 
thoſam una cum variolis inſeri poſſe, haud 


dubie demonſtravit. 


Operatio foeminae habitiori, commoda- 


que valetudine fruenti, peracta eſt. Pars, 


pure varioloſo infecta, ſigna uſitata tempe- 
ſtive oſtendebat, et eruptio non aliter, quam 


aſſolet, ſeſe habebat. Die a punQura facta 


decimo, 

decimo, oo, diverſis actatibus, pure ejus 
contacti ſunt. Poſtero quam hoc actum eſt 
die, difficultatem devorandi conqueſta. Fau- 
ces introſpectae igneum ruborem, maculis 
albidis interſperſis, repraeſentarunt, oculi ru- 
buerunt et illachrymarunt; lingua, totam 
per longitudinem, linea flava ſignata eſt. 
Per biduum, rigiditatem colli et ſtrangula- 
tionem ſenſerat; haec vero ſigna moleſta 
puſtulis, circa fauces erumpentibus tribuens, 
omnino tacuerat. Symptomata non valde 
gravia cortici Peruviano, et gargariſmatis e 
tinctura roſarum, ſpiritui vitrioli admiſta, 
conflatis, paucis diebus ex toto ceſſerunt. 
Tunc temporis autem variolae, per loca vi- 
cina, admodum lethaliter graſſatae ſunt, 
| quidamque me, uti duos e ſuis inficiendos 
curarem, magnopere hortatus eſt. Pus qui- 
dem idoneum defuit. Cum vero omnia 
anginae ſigna, in muliere ſupra poſita, me- 
dicinae paruiſſent, puſtulaeque ſpeciem opti- 
marum prae ſe ferrent, materiam varioloſam 
hinc detrahere non dubitabam. Animum 
ad effectus utriuſque inſitionis, ab eodem 

fonte 


— 


fonte deductae, n ca at- 

tendes. Quibus materies morbifica, foemi- 
nae angina laboranti ſubtracta, admota eſt, 
iis partes punctae nulla ſigna inſolita exhi- 
bnerunt. Acceſſio vero febris, eruptionem 
concomitantis, fuit gravior, Et ſigna pejora. 
His angina ſupervenit. Fauces inflammatae, 
maculiſque obſitae; facultas devorandi adeo 
difficilis evaſit, ut ſuffccatio non longe ab- 
eſſe viſa ſit. Angina accedens, periculum in- 
ſtare ſignificavit. Quam citiſſime igitur ve- 
nienti morbo occurſum eſt. Tres aegerri- 
me ſervati; ſinguli puſtulas ſolito numero- 
hores habuerunt. Omnia, contra, eis, qui 
pure de foemina, angina depulſa, ſumpto in- 
fecti fuerant, pro votis evenerunt. Signa, 
per ſtadia morbi diverſa, mitiſſima, puſtulae 
rarae, angina nulla. Quendam pure octo 
priorum contactum, angina, at levior, occu- 
pavit. | 

Quae Evanus marin Actis regiae Hee 
tatis Londinenſis inſeruit, ea meam ſuper 
hac re opinionem plane confirmant. Puel- 
lam, Haverfordiae Cambro-Britannorum oc- 
cidentalis 

cidentalis nominatae, morbillis inſitionem 
variolarum inter et eruptionem correptam 
eſſe refert. Pus ei emiſſum tribus applica- 
tum eſt. Eadem ſingulis evenerunt. Mor- 
billi ſeptimo vel octavo die ſe oſtenderunt, 
decimo quarto variolae. _ 

_ Meadius celeberrimus morbos cutaneos, 
immo ſcrophulam, cum corpore humano 
per pus varioloſum interdum communicari 
exiſtimat. Inſitionem vitia contagioſa tan- 
tum ei impertiri poſſe, mihi perſuaſum eſt. 
Res vero uteunque ſeſe habeat, non alienum 
foret diſpicere, qualia iis conſtitutio corpo- 
rea et habitus ſint, qualis valetudo, e quibus 
materiam, quae morbum excitet, ſumere de- 
crevimus. 1 
Periculum contagii duplicis ne flocci quidem 
pendendum. Virus, cutichyla diviſa, morbum 
celerius excitat, quam cum modo quolibet 
alio corpori admovetur. Hac de re nos cer- 
tiores primus fecit Suttonius, qui eos, qui- 
bus variolae mox inſerendae eſſent, cum in- 
fectis, abſque ullo incommodo, verſari per- 
miſit. 


Eruptio 

Eruptio Ra/þ vulgo vocata, quae olim 
frequens, hodie rariſſima. Cur, arte recen- 
te, adeo infeſtaverit, in cauſa fuerunt, lectus 
acrque purus ad aegrotum parcius adſpirare 
permiſſus. Denique, ulcera ab inciſionibus 
orta, pridem uſitatiſſima, quam maxime in- 
commoda ſunt; quod non medico tam facile 
ex ulcere, quam e puſtulis inſitivis inſpici- 
endis, quis morbi progreſſus ſit, quae vis, 
quandoque principiis, malo praeviſo, ne me- 
dicina nimis ſero paretur, obſtare conveniat, 
judicare licet. 


IV. Viam inſerendi varialas, quae Hodie e uf — 
tariff ma. 


| variolas per infitionem movendi, 
poſtquam in Britanniam immigravit, in pe- 
jus immutata et magnopere corrupta eſt. 
Quae ſua natura ſimplex et facillima fuit, 
iraude vel ignorantia eam exercentium diffi- 
cilis et metuenda facta eſt. Multi quidem 
e noſtratibus, viri Praeſtantiffimi, vitae et 
| ſolatio 

ſolatio generis humani conſulentes, eam le- 
viorem, certiorem, tutioremque, quantum in 
ſeſe fuit, reddere ſtuduerunt. Regimen in- 

flammationi prorſus adverſum et contrarium 
inſtituerunt, medicamenta e mercurio et an- 
timonio conflata, ac purgantia fortiora, ad- 
hibere coeperunt. 


Quantum ad regimen attinet, Suttonius, 


Sydenhamium noſtrum ducem ſequendo, me- 
dicamenta Americanorum puncturae Grae- 


corum addendo, et acre puro et recente 
liberaliter utendo, ſyſtema fibi proprium 
perfecit. Et, quamvis non noſtrum eſt, hic 
loci, eum laudibus concelebrare; ; attamen 
nec negari, nec taceri, poteſt, aut debet, 


plus ad artem abſolvendam et diffundendam, 


quam omnes reliquos Europae inſitores, con- 

tuliſſe. | 
Si-morbus ſponte accedens non fir epide- 

eee multa providendi, et multa 


cavendi tibi ſubminiſtratur, quibus, variolis 


vulgo graſſantibus, non tam facile queas 
proſpicere. Delectus aetatis, temperament! 


corporei, et anni tempeſtatum, haberi poteſt. 


Et, 


Et, niſi omnia votis reſponderint, non opus 
hn ut infitor variolas movendas ſuſcipiat. | 
Prae caeteris anni tempeſtatibus, menſis 
Oftobris infitioni convenire exiftimatur ; 
quod tunc temporis calor aeſtivus mitior 
redditus eft, et ardor Syrii peſtiferi deſaeviit; : 
quod frigora hyemis aquoſae nondum orta, 
et coelum, Equinoctio procelloſo practerito, 
magis tranquillum minuſque turbatum. 
Quinetiam morbi putridi et biliofi autum- 
nales plerumque ceſſarunt, et hyemales vix 
adhuc inceperunt. October vero cae- 
teris menſibus ſolummodo praeſtat, ſi, quo 
variolae inſerantur tempore, nulli morbi ma- 
ligni graſſentur. Quamvis hyems morbis 
putridis, quam tempeſtas quaelibet alia, ma- 
sis vacat, aeſtati tamen, ſi commoda uſu 
atris libero derivanda ſpectes, cedit. Utrum- 
que Equinoctium inſitioni inimicum eſt. 
Diarrhoeae, dyſenteriae, anginae aphthoſae, 
his temporibus frequenter invadunt; his 
quoque morbi potifimum intermittere ſo- 
lent, quod, ante omnia alia, prohibet quo- 
da * minus 


minus contagio varioloſa, iners facta, in cors 
pus agat. Corpora etenim, ad febres in- 
termittentes proclivia, adverſus vim conta- 
gii varioloſi ſaepiſſime tuta ſunt. Hoe bis 
expertus ſum. Puncturis, duarum hebdoma- 
darum inter vallo, iteratis, nullae contagionis 
notae ſecutae. Tertium autem, cortice Pe- 
ruviano prius dato, periculum magis auſpi- 
cato factum, et morbus, quam maxime levis, 
inductus. 
Proximum eſt, ut quaedam de aetate eo- 
rum, quibus variolae ſint inſerendae, dica- 
mus. Qui quatuor annos et paulo plus na- 
ti ſunt, 11s haud dubie inſitio maxime con- 
venit. Non pauci quidem, opinionem ſuam 
argumentis plurimis et ſpecioſis propugnan- 
tes, pueros, quibus haec aetas nondum ac- 
ceſſerit, ſummo cum commodo infici poſle, 
contendunt. Pericula tamen, ſaepiſſime facla, 
omni argumento potentiora, ad operatio- 
nem tam mature decurri vetant. In nul- 
lis enim, quos mihi videre contigerit, 
puſtulae numeroſiores. Morbus, me ju- 
. vel ipſis puberibus et aetate provec- 
tioribus 


— 

tioribus levior, quam iis, qui ad annum 
quartum nondum pervenerunt. Convulſio- 
nes, quibus lactentes, ſub tempus eruptio- 
nis, tentari ſoleant, terrorem parentibus in- 
cutiunt, moleſtiam medicis faceſſunt: Nec 
ſolum terrori ac moleſtiae ſunt; periculum 
etiam ſubeſſe teſtantur; namque convulſio- 
nes magnam puſtularum 1 praecedere 
e 
Vigor habituſque corporeus eorum, qui- 
bus pus varioloſum inſerere volumus, atten- 
tionem noſtram ſibi proxime vindicant, quo 
accuratius, qualia regimen et praeparatio 
conveniant, ſtatuere poſſimus. Sunt, in 
quibus Suttonius eſt, qui, unum praepara- 
tionis modum omnibus convenire putant; 
quique igitur eundem cibum, eadem medi- 
camenta juveni valido ſenique debili, dari 
jubent; lactentibus, chlorotieis, gravidis, et 
agricolis robuſtiſſimis, abſque ullo diſerimi- 
ne, praeparatis. A praxi tam temeraria ra- 
tio et experientia ex aequo abhorrent. Haec 
qui faciunt, adverſarios armis, quibus inſi- 
tionis utilitatem oppugnent, inſtruunt, et 
| multum 


multum noxae, naileumque periculi argro- 
tantibus inferre poſſunt. | Ni 

Artifices nihilominus hujuſcemodi teme 
rarios multa, quae medicum prudentiorem 
magiſque cautum, formis inſtitutiſque medi- 
cis impeditum, per longum annorum decur- 


ſum, latuiſſent, caſu reperiſſe fatendum eſt. 
Quiſnam medicina vel modice imbutus fe- 


bri concitatiſſima laborantes lecto depellere, 
ſub dio verſari cogere, cathartica draſtica, 
quibus numerus puſtularum imminueretur, 
dare, non tantum ab omni rite curandi via, 
ſed a ratione ipſa ſana, quam longiſſime de- 
flectere pronunciaſſet? Hodie tamen homi- 
num audaciſſimorum, qui paradoxa hujuſce- 
modi ſumma cum utilitate, perpetuoque ſuc- 
ceſſu, in medium protulerunt, veſtigits inſi- 


ſtere medicum peritiſſimum minime dede- 


cet. Permulti quidem indoctiſſimi noſtra 
aetate variolas inſerunt; ; at ingenui litera- 
rum ſcientiaeque fautores non 1dcirco prae- 
cepta utilia, quod ab origine proficiſcuntur 

ignobili, contemnunt; contra vero, ea, quae 


ab 

ab auctoribus doctrina deſtitutis reperta ſint, 
6deli et aſſidua obſervatione in melius mu- 
tare, ; dubia | explicare, et, quae videantur 
periculoſa, tutiora efficere, conantur. Hac 


in re, imitatione dignus eſt eruditiſſimus Ba- 


kerus, qui omnia, quae ad infitionem emen- 
dandam aut provehendam conferre poſſint, 


ſumma cum ſagacitate, ſummaque induſtria 
ac bene volentia, undique eee et wollen 


in vulgus edidit. 


* 


Cum anni tempeſtas, aetas, et habitus cor- 


poreus aegrotantis, in inſitionem conveniunt, 
ratio pure inficiendi, quam paucis expoſitu- 
rus ſum, fere ſemper feliciſſime ceſſit. E. 


groto, per hebdomadae ſpatium, carne, juſ- 


culo, butyro, caſeo, aromatis, liquoribus vi- 


noſis, ſpirituoſis omnibus, et fermentatis 


fortioribus, omnino interdicatur. Diae- 
| ta e late, fructibus, oleribus, conſtet. A 
qua pura, vel ea in qua panis toſtus fuerit 
madefactus; vel ſucco limonum admiſta, 
aut quovis alio modo acidula reddita; vel 

cereviſia tenuior, potui detur. Quinetiam 


infecto, 


rr 

rnfecto, ut exercitatione modica, ſub dio, 


quotidie utatur, ſuadendum eſt, illis diebus 
ſolis exceptis, quibus cathartica ſumunt 
Ter ſingulis hebdomadis, hora ſomni, dan- 
dum eſt medicamentum, quod corpus ad 


ur. 


inſitionem praeparat, viz. pulvis, e mercurio 


dulci et tartaro emetico vel ſulphure antimoni- 


ali praecipitato, compoſitus z et alvus, mane 


ſequente, ſale cathartico Glauberi purganda. 


Infantibus, qui ſales Glauberi ſolutos re- 


ſpuunt, quantitas medicamenti ſupra com- 
prehenſi parvula, cum tanto pulveris jala- 


pii, quantum ſufficiet, et pauxillo nitri, om- 
nino conveniet. Medicamenta, cum pri- 
mum ſumuntur, vomitionem movere, et per 
eam non parum materiae bilioſae foras ex- 
pellere, conſueverunt. Alvum, ad mini- 


mum, ſexies ſolvas, et doſin, cum iteratur, 
viribus et conditioni aegrotantis accommodes, 


neceſſe eſt. Suprema medicamentorum por- 


tio ea nocte, quae inſitionem puris ſubſe- 


quitur, optime datur; namque compertum 


habeo, progreſſum contagii varioloſi hoe mo- 

4 quam plurimum accelerari. Quemlibet, 
per duas puncturas ſcal pello pure recenti 
contacto, tribus ſupra cubitum digitis, ob- 
lique factas, facillime certiſſimeque variolis 
impertieris. ; | 
Ab ineiſione facta, ad e fobria 
eruptionem concomitantis uſque, punctura- 
rum, qualis aegrotum tractandi via debeat 
eſſe, ſpecies indicabit. Si alvus bis die mo- 
veatur; ſi puncturae, die tertio, pulicum 
morſus referant; ſi quinto vel ſexto pruri- 
ant, magis rubeſcant, et inſtar veſiculae in- 
flentur; ſi ſeptimo vel octavo, dolores levi- 
culi, at lancinantes, axillam et partes pune- 
tas invadant ; {i circulus roſeus, puncturas 
eingens, ſemet oftendat, dimidiumque ali- 
quando brachium occupet; fi denique pu- 
ſtulae veſiculas exiguae circumdent; fauſte 
morbus procedit, ſpeſque certa, exitum ejus 
feliciſſimum fore affulget. 1 
Medicamentis abſtineatur, donec ſigna 


febris eruptioni propriae ſe manifeſtare coe- 
perint. Tunc demum, pulvere ſupra po- 


ſito 

ſito fretus, venienti febri obviam ibis. Cal 
tharticum poſtridie mane aſſumet aegrotus. 
Immo rurſus rurſuſque, ſi graviora ſint ſig- 
na, iterabit. Mercurium vero dulcem, hoc 
tempore, prorſus omittere, et tartaro eme- 
tico folum uti, conveniet; cum frigus, pul- 
vere ita mutato, minus facile colligat aegro- 
tus. Quinetiam tartarum emeticum pur. 
gantibus apte adjungitur. At auxilium 
princeps ab atre frigido, liberaliter adhibito, 
petendum. Rigore accedente, motum ae- 

grotus quam maxime averſatur. Foci lec- 
tique defiderio flagrat, et ſe adeo capitis 
dolore, nauſea, aliiſque malis febrilibus op- 
primi fentit, ut ſe vix pedibus inſiſtere, ne- 
1 ambulare poſſe, fibi in animum indu- 
Corpus autem ei dimoveatur neceſſe 
jy Foras igitur, quamvis invitus, dedu- 
catur, et ambulare cogatur. Quamprimum 
hoc fuerit factum, reviviſcet; deinde, cum 
domum repetiverit, aEri externo ſubductum, 
anxietas, febris, om neſque ejus notae, ſubito 
rurſus invadent. Levamenti autem non me- 
| — diocris, 

1 quod 135 dio expertus eſt, jucundiſ- 
ſima recordatio aegro, utut langueſcet, ſig- 
nis repetentibus, foras ſponte ſua rurſus pro- 
dire perſuadebit. Potum ei ſufficiat aqua 
ex ipſo fonte promanans. Quo frigidior 
cubiculi temperies, noctu fuerit, eo meli- 
as} 3 | : 
| Brevi poſthac erumpunt puſtulae, pal- 
leſcit circulus, decedit febris, cum aegri, 
tum inſitoris, ceſſant cura et ſollicitudo. Pru- 
dentem nihilominus medicum decebit, ean- 
dem victus rationem in aliquot dies adhibe- 


re, alvumque, quo omne periculum ex toto 
averruncetur, bis leniter ducere, donec ad ea, 
quae in conſuetudine fuerint, puſtulis jam 
plene maturis deciduiſque, redierit aegro- 
>" | 

Hujuſcemodi plerumque ſunt inſitionis 
progreſſus et finis. In multis quidem mor- 
bus levior. Etenim ſaepe videmus infec- 
tum vix aegrotare, et febrem adeo lenem 


accedere, ut utrum morbus necne adſit, niſi 
per inflammationem puncturarum, &c. non 
| PR dignoſci. 

Haec inſitionis proſpere inchoatae hiſto- 
ria, et praecepta ſupra poſita, delectum tem- 
peſtatis, aetatum, et temperamentorum, ante 
omnia alia, rite habitum fuiſſe ſignificant. 
Quod ſi factum fuerit, vix ambigi poteſt, 
quin morbus felicem exitum fit habiturus. 

Tempus anni, corporeum habitum infi- 
ciendorum, et aetatem eligendi copia, nobis 
non ſemper datur. Omnia enim hujuſce- 
modi, morbo naturali graſſante, medicos 


| prudentiſſimos non rare negligere cogunt 
vicina funera, metuſque mortis exinde ori- 


undus. Rebus ita ſe habentibus, ne prius ; 
caſu, quam arte, inficiantur, quam maxime 
cavendum eſt, Ii, quibus pus varioloſum i in- 
ſerere ſtatuimus, ab acre contagioſo quam- 
primum removendi, ſpatiumque praepara- 
tionis in duas hebdomadas producendum ; 
ut, ſi forte morbo nativo infecti fuerint, ſig- 
na contagionis acceptae prius certa, quam 
ad inſitionem decurratur, ſeſe prodant, et 
cum artifex, tum ars ipſa ſalutifera, adver- 
ſus convicia illiberalia tuta fit. Exemplum 
infeliciſſimum quondam vidi, ubi, dieab in- 

cifione 


cifione facta ſecunds, ſ gna morbi naturalis, 
praeter ſolitum gravia, puerum, cui vario- 
lae fuiſſent inſitae, invaſerunt, eique, duode- 


cimo, mortem intulerunt. Febre eruptionis 


propria accedente, nullum prae ſe ferebant 
ruborem puncturae, puſtulaeque, diebus ſe- 
quentibus, per totum corpus, adeo nume- 


roſae erumpebant, ut non amplius de partis 


inciſae ſpecie judicari potuerit. Infauſtum 
autem rei exitum inſitioni vitio paſſim ver- 


tit fama mendax, nonnullis, qui medicinam 


ipſi faciebant, turpiter et indigne annitenti- 
bus, ut, quae mala a Natura profecta ſint, 
quaeque, ope humana, nec arceri nec tolli 


potuerint, ea arti optimae objicerentur. 
Si quis lactentes materia varioloſa con- 


tingere voluerit, in primis eum acorem, ad 


quem infantes ſponte ſua adeo proclives 
ſunt, emendare conandum eſt. Hoc opti- 


me praeſtant magneſia alba, ſingulis diebus, 
et manna, prout occaſio poſtulat, datae. 


Quinetiam diaetae nutricis, aliorumque non- 
naturalium, uti aiunt, cura quam maxima 


adhibenda. Genruiene quae infantes ten- 

tare conſueverint, cubantes, et noctu, ple- 
rumque invadunt, et, acre frigido in cubicu- 
lum copioſe admiſſo, extemplo depelluntur. 
Omnibus primae viae purgandae ſunt; quo- 
modo vero hoc fieri debeat, conditio habi- 
tuſque inficiendorum corporeus rite doce- 
bit. 
Foeminis tenerioribus, quibus ſyſtema 
nervoſum debile et mobile eſt, alvus tan- 
tum leniter ſolvenda. Huic propoſito man- 
na, tartarum ſolubile, et leniora quaelibet 
cathartica, quam optime accommodantur. In 
eis, quibus habitus minus firmus et irritabilis, 
pilula e parva opii et tartari emetici quantita- 
te conflata, ſingulis noctibus ſumpta, ab in- 
ciſione, ad eruptionem perfectam ulque, ef- 
fectus optimos edit. 
Fibris laxis ac debilibus auxilio eſt cortex 
Peruvianus. Quantum ad progreſſum con- 
tagionis accelerandum, et puncturas pure 
laudabili implendas conferat, ſaepiſſime ex- 
pertus ſum. 
Chloroticae non tam leniter tractandae. 
Major mercurii et antimonii doſis, cum ca- 
rharticis 

tharticis. fortioribus, danda. Mulieres hu- 
juſcemodi perpaucas plerumque puſtulas, 


eaſque pallidulas, lympha, non pure, reple- 
tas, habent; et chloroſis, quod non raro ac- 
cidit, ea, quae inſitionem antecedit, praepa- 
ratione, depellitur. 

Multi pus varioloſum, abſque ulla prae- 
paratione, inſerunt; et regimen et medica- 


menta ſupra poſita puncturam factam inter 
et eruptionem adhibent. Eventum utriuſ- 


que rationis animo attento ſaepe conſideravi, 
et ſucceſſum omnino parem eſſe confiteor. 
At variolis graſſantibus, praeparatio haud 
dubie adhibenda, quod occaſionem, conta- 
gium ſpontaneum, ſi forte invaſerit, dete- 
gendi, et alia morbida, ſi quae in habitu de- 
liteſcant, corrigendi, praebet. 


Mirandi ſunt catharticorum effectus; vel 


quod contagionis progreſſum accelerant, vel 
quod numerum puſtularum jam erumpentium 


imminuunt. Haec ſummum cutem inter et 
primas vias conſenſum intercedere clare de- 
monſtrant; et igitur utilitatem praeparatio- 
nis, nullo ejus adhuc periculo facto, mon 


confirmant. 

Opiniones de pure eligendo variant. A- 
I e puſtulis, vel nativis vel inſititiis, abſque 
ullo diſcrimine, alii ex his ſolis, id ſumunt. 
Alii maturo, ali crudo et magis fluido, pu- 
ſtulis inſitivis detracto, utuntur. Decem, 
aetate ſexuque diverſis, pute muliebri, quae 
variola ſpontanea, eaque valde confluente, 
laboraverit, infici vidi. Omnibus morbus le- 
nis, puſtulae rarae; quamvis mulier ipſa, 
die proximo, fato functa eſt. Pus inſiti- 


vum, potius quam naturale, hodie adhibetur, 


utpote quod mitius eſſe, variolamque lenio- 
rem inducere, exiſtimetur. Utrumque con- 
tagionem aeque movet ; ſed tenue et limpi- 


dum alteri anteponendum ; namque, quo flui- 
dius eſt, eo facilius per vaſa minima tran- 
ſit, et effectum celeriorem edit. Cum virus 


non parabile eſt, et e longinquo petatur ne- 
ceſſe eſt, ſcalpelli cuſpidi illinatur, exſicce- 


tur, et prius aquae fervidae vapore, quam | 


me, at tardius plerumque, excitat; namque 
quatuordecim dies, inſitionem inter et erup- 


tionem, aliquando intercedunt. 


Si 


* 

Si puncturae ſpeciem lenem prae ſeſe non 
ferant, fi contagio lentius agat, et ſigna e- 
jus per aliquot dies dubia ſint, eruptio gra- 
vior timenda. Rebus ita ſe habentibus, pul- 
vis ſupra poſitus et cathartica fortiora ad- 
hibenda, et, ut neceſſitas poſtulabit, iteran- 
da. Nonnunquam, fed rarius, prius ſigna 
febrilia eruptionis propria, quam cireulus ru- 
beſcens, ſemet oſtendunt. Hoc morbum 
gravem, et eruptionem confluentem, adeſſe 
ſignificat. Igitur medicamenta ſupra com- 
= prehenſa, potuſque acidulus redditus, velut 
tinctura roſarum, protinus largiuſque ſuman- 
tur, oportet. | LE. 
Voentriculi et inteſtinorum purgatio, ali- 
menta antiſeptica concoctuque facilia, potus 
frigidus et acidulus, et puris blandi et flui- 
di, per puncturam factam inſitio, genus va- 
riolae lgye ac mite inducunt. Sin vero, con- 
tra, aeger, febre eruptionis propria acceden- 


te, ſe contineat, vel aëre frigido non libera- 


liter utatur; fi calor ei corporeus quolibet 
modo nimis augeatur, cura inſitoris nihil 
porerit, et regimen ex toto propemodum in- 


utile 

utile evadet, commodis ſuis optimis operatio 
deſtituetur, morbus gravis accedet, pericu- 
lumque ſecum adducet. Quales caloris ad- 
aucti effectus ſint, ex exemplo ſequenti, 
quod meam ſententiam a vero haudquaquam 
deflectere teſtatur, colligere licet. Vir ſa- 
nus et adultus, praeparatione rite adhibita, 
pure varioloſo contacts eſt. Febre erupti- 
onem concomitante finita, decem tantum 
puſtulae eminentiores ſe oſtenderunt. Quar- 
to die, integer recteque valens, ut ipſe puta- 
vit, ad fruges in area terendas, quo quotidie 
| inſueverit, incubuit, et penſo ſolito, non fine 
defatigatione et multo ſudore, functus eſt, 
Veſpere cutis ei incaluit, caput dolore ten- 
tatum eſt, rigores acceſſerunt, et poſtridie 
multa'puſtularum millia eruperunt. Caete- 
rum, puſtulis ortis, febricula deceſſit, nec 
quolibet alio incommodo, praeterquam eo, 
quod ab eruptione puſtularum creberrima et 
iterata profectum, affectus eſt aeger. 

Ex catharticis uſuque atris frigidi libera- 
li, effectus inſitionis feliciſſimos potiſſimum 
pendere, obſervationes quamplurimae, me 
. „„ 

judice, clare teſtantur. Igitur ii iis, exitum fe- 
re ſemper proſperum, licet aliae res nonni- 


hil adjuvent, non abſque cauſa e 1 


ferre. 


Variolas inſitivas, e ac alios mor- 


bos, tractandi conſilia ſunt diverſa. Tem- 


peramenta ſunt adeo varia, morbus ipſe adeo 


multiformis, et curatio ex tot tamque diver- 


ſis pendet,. ut nulla medendi ratio, quae 


omnibus ex aequo conveniat, excogitari 


poſſit. Igitur infitorem ſagacem conſilia 


ſua, pro conditionibus aegrotantium diver- 


ſis, mutare, et ſpecies morbi diſſimiles, diſ- 
ſimili ratione curare, decebit. 

Omnia inſitionem ſpectantia, quae nove- 
rim, hoc modo ſum executus. Multa for- 
ſitan, per incuriam, vimve animi pa- 
rum vividam, praetermiſſa. Quodcunque 
vero protuli, non ali fundamento, quam 


fidei graviſſimorum auctorum, propriaeve 


experientiae, innititur. Inſitionem pluri- 
bus, hic loci, laudibus non concelebrandam 
puto, cum tot mortalium millia, per eam 

terrori periculoque ſubducta, quam tuts, N 
quamque utilis fit, ubique aperte demon- 
i ſtrent. Nihil aliud igitur quam Deum op- 
oi timum maximum orabo, ut hoc munus pla- 
4 . ne divinum, adverſus hominum ſubdolo- 

rum injurias tutum fit, et ſimplicitas arti, 

per ſe facillimae, propria, illibata, et immu- 

tata conſervetur; nec praeſtigiis hiſtrionum 
fallaciſſimorum vitietur et corrumpatur, qui, 
praeſentiſſima ſpecifica penes ſeſe eſſe ſimu- 

lando, fiduciam nimis credulorum a magis 

4 | rertis, et ex toto fere perſpectis, abducunt. 

